జనంపైకి దూసుకెళ్లిన ఉగ్ర శకటం | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Saturday, July 11, 2020 00:17
నీస్ (ఫ్రాన్స్), జూలై 15: ఫ్రాన్స్ జాతీయ దినోత్సవం బిస్టల్ డే రక్తసిక్తమైంది. స్వేచ్ఛ, సమానత్వం, సౌభ్రాతృత్వానికి ఏటేటా జరిగే ఈ జాతీయ దినోత్సవం పెను విషాదంగా మారింది. శుక్రవారం ఫ్రాన్స్ వాహ్యాళి పట్టణమైన నీస్ ప్రజలు ఆనందోత్సాహాల్లో మునిగి తేలుతున్న సమయంలో ఓ ఉగ్రవాది మృత్యు శకటం దూసుకొచ్చి నరమేధం సృష్టించింది. ఈ విషాద ఘటనలో 84మంది మరణించారు. గాయపడ్డ వందలాది మందిలో అనేక మంది పరిస్థితి ఆందోళనకరంగా ఉంది. దాదాపు రెండు కిలోమీటర్ల మేర జనంపై నుంచే ఆ ఉన్మాది దూకసుకెళ్లినట్టుగా తెలుస్తోంది. ఈ వాహనంలో తుపాకులు, భారీ ఆయుధాలు కూడా ఉన్నట్టుగా అధికారులు తెలిపారు. ఈ దాడి జరిగిన నీస్ ప్రాంతమంతా శవాల గుట్టలుగా మారింది. క్షణాల ముందు వరకూ ఆనందోత్సాహాలతో హోరెత్తిన ప్రాంగణం స్మశాన సదృశంగా మారింది. అనేక మంది పిల్లలు సహా వందలాది మంది గాయపడ్డారు. తునీసియాకు చెందిన ఓ వ్యక్తి అమిత వేగంతో ఆయుధాలతో నిండిన ట్రక్కుతో జనంపైకి దూసుకెళ్లడంతో ఈ ఘోర సంఘటన జరిగింది. జనంపైకి దూసుకొస్తున్న ట్రక్కును అడ్డుకునేందుకు దానితో సమానమైన వేగంతో వెళ్లి దాని తలుపులు తీసేందుకు ప్రయత్నించిన ఓ మోటారు సైకిలిస్టు అదే వాహనం చక్రాల కింద పడి దుర్మరణం చెందాడు. గాయపడిన వారిలో అనేక మంది పరిస్థితి ఆందోళనకరంగా ఉంది. వీరందరినీ హుటాహుటిన ఆసుపత్రులకు తరలించారు. మృతుల్లో ఇద్దరు అమెరికా, ఓ ఉక్రెయిన్ పౌరుడు కూడా ఉన్నట్టు గుర్తించారు. ఫ్రాన్స్ జాతీయ దినోత్స వేడుకల అనంతరం బాణ సంచా కాలుస్తూ ప్రజలు తలమునకలైన సమయంలో రెండు కిలోమీటర్ల దూరం నుంచి ఈ తెల్లటి వాహనం అతి వేగంగా వారిపైకి దూసుకొచ్చిందని సాక్షులు తెలిపారు. ఆ సమయంలో దాదాపు 30వేల మంది అక్కడ ఉన్నట్టుగా చెబుతున్నారు. ఈ ఉన్మాద కృత్యానికి పాల్పడ్డ వ్యక్తిని 31 సంవత్సరాలున్న మహమ్మద్ బౌలెల్‌గా గుర్తించారు. జనంపైకి దూసుకొచ్చిన తర్వాత అతడు పోలీసులపై కూడా కాల్పులు జరిపాడని, ఎదురు కాల్పుల్లో హతుడయ్యాడని తెలుస్తోంది. గత ఏడాది జనవరి, నవంబర్‌లలో జరిగిన ఉగ్రవాద దాడుల నుంచి ఇప్పుడిప్పుడే కోలుకుంటున్న తరుణంలో జరిగిన ఈ అమానుష దాడి ఫ్రాన్స్ ప్రజల్ని దిగ్భ్రాంతికి గురిచేసింది. దీన్ని అత్యంత హేయమైన ఉగ్రవాద దాడిగా అభివర్ణించిన ఫ్రాన్స్ అధ్యక్షుడు ఫ్రాంకోయిస్ హోలాండ్ మృతులకు సంతాపంగా మూడు రోజుల సంతాప దినాల్ని ప్రకటించారు.
janampaiki doosukellina ugra sakatam | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Saturday, July 11, 2020 00:17
nees (frans), juulai 15: frans jaateeya dinotsavam bistal dee raktasiktamaindi. swechha, samaanatvam, soubhraatrutvaaniki eteta jarige ee jaateeya dinotsavam penu vishaadamgaa maarindi. sukravaaram frans vaahyaali pattanamaina nees prajalu aanandotsaahaallo munigi telutunna samayamlo oo ugravaadi mrutyu sakatam doosukochi naramedham srushtinchindi. ee vishaada ghatanalo 84mandi maraninchaaru. gayapadda vandalaadi mandilo aneka mandi paristhiti aandolanakaramgaa undi. daadaapu rendu kilometerla mera janampai nunche aa unmaadi dookasukellinattugaa telustondi. ee vaahanamlo tupaakulu, bhari aayudhaalu kuudaa unnattugaa adhikaarulu telipaaru. ee daadi jarigina nees praantamantaa savaala guttalugaa maarindi. kshanaala mundu varakuu aanandotsaahaalato horettina praanganam smasaana sadrusamgaa maarindi. aneka mandi pillalu sahaa vandalaadi mandi gayapaddaru. tunisiaku chendina oo vyakti amita vegamtho aayudhaalatho nindina trakkutho janampaiki doosukelladamtho ee ghora sanghatana jarigindi. janampaiki doosukostunna trakkunu addukunenduku daanitho samaanamaina vegamtho velli daani talupulu teesenduku prayatninchina oo motaru saikilistu adhe vaahanam chakrala kinda padi durmaranam chendaadu. gaayapadina vaarilo aneka mandi paristhiti aandolanakaramgaa undi. veerandarinee hutaahutina aasupatrulaku taralinchaaru. mrutullo iddaru america, oo ukreyin pourudu kuudaa unnattu gurtinchaaru. frans jaateeya dinotsa vedukala anantaram baana sancha kaalustuu prajalu talamunakalaina samayamlo rendu kilometerla dooram nunchi ee tellati vaahanam athi vegamgaa vaaripaiki doosukochindani saakshulu telipaaru. aa samayamlo daadaapu 30vela mandi akkada unnattugaa chebutunnaru. ee unmaada krutyaaniki palpadda vyaktini 31 samvatsaraalunna mahammad boulellegaa gurtinchaaru. janampaiki doosukochina tarvaata atadu polisulapai kuudaa kaalpulu jaripadani, eduru kaalpullo hatudayyaadani telustondi. gatha edaadi janavari, navambarlelalo jarigina ugravaada daadula nunchi ippudippude kolukuntunna tarunamlo jarigina ee amanusha daadi frans prajalni digbhraantiki gurichesindi. deenni atyanta heyamaina ugravaada daadigaa abhivarninchina frans adhyakshudu francois holand mrutulaku santaapamgaa moodu rojula santaapa dinaalni prakatinchaaru.